แนวโน้มหุ้นเช้ารีบาวน์
นักวิเคราะห์ฯคาดตลาดหุ้นไทยเช้านี้น่าจะรีบาวน์หลังเมื่อวานได้ปรับฐานระยะสั้นหลัง"เบอร์นันเก้"พร้อมใช้มาตรการกระตุ้นเศรษฐกิจ
27 มี.ค. 2555

นักวิเคราะห์ฯคาดตลาดหุ้นไทยเช้านี้น่าจะรีบาวน์หลังเมื่อวานได้ปรับฐานระยะสั้นหลัง"เบอร์นันเก้"พร้อมใช้มาตรการกระตุ้นเศรษฐกิจ
นายปริญทร์ กิจจาทรพิทักษ์ ผู้บริหารสายงานวิเคราะห์หลักทรัพย์และกลยุทธ์การลงทุน บล.เคทีบี (ประเทศไทย) กล่าวว่า ตลาดหุ้นไทยเช้านี้น่าจะรีบาวน์ หลังเมื่อวานได้ปรับฐานระยะสั้น โดยได้รับปัจจัยบวกจากตลาดหุ้นสหรัฐฯที่ปรับตัวขึ้นไปกว่า 1% เมื่อคืนนี้ หลังเบน เบอร์นันเก้ ประธานธนาคารกลางสหรัฐ (เฟด) ออกมาระบุว่าพร้อมประกาศใช้นโยบายทางการเงินที่จะช่วยสนับสนุนการเติบโตของเศรษฐกิจเพิ่มเติม ซึ่งเป็นการบ่งชี้ว่าเฟดจะยังคงอัตราดอกเบี้ยในระดับต่ำต่อไป ขณะที่ราคาน้ำมันดิบยังทรงตัวในระดับสูง พร้อมให้กรอบการเคลื่อนไหวที่ 1,185-1,200 จุด
"ในระยะสั้นนี้ตลาดฯคงยังอยู่ในภาพของการปรับฐานไปก่อน เพื่อรอโอกาสขึ้นไปทดสอบระดับ 1,200 จุด อีกครั้ง แต่ก็คงต้องใช้ระยเวลาอีกสักระยะหนึ่ง"นายปริญทร์ กล่าว